पर्याप्त अन्कुरण, पौधे के पूर्ण विकास एवं अधिकतम उपज प्राप्त करने हेतु भूमि की अच्छी तैयारी नितांत आवश्यक है. सिंचित व असिंचित (बारानी) दोनों किस्म की भूमि मे जल संरक्षण करना अति आवश्यक है. इसके लिए वर्षा ऋतू से पहले खेत की अच्छी जुताई करनी चाहिए. मानसून की बौछार के बाद समय-समय पर खेत को हल-हैरो से तैयार करके पता लगा देना चाहिए. इस प्रक्रिया से भूमि मे नमी संरक्षण के साथ खरपतवार भी नष्ट हो जाते हैं. अप्रयाप्त नमी वाली जमीन मे बुवाई से पूर्व एक सिचाई (पलेवा) देते हैं. अच्छे अन्कुरण के लिए भूमि मे उचित आद्रता के साथ मिटटी का भुरभुरा होना आवश्यक है. तीन चार जुताई के बाद जमीन मे पाटा लगाने से जमीन बुवाई के लिए उपुक्त हो जाती है.